ABICO ต้นทุนพุ่ง ฉุดงบฯไตรมาส 3/61 พลิกขาดทุนมาที่ 12.86 ลบ.
ABICO ต้นทุนพุ่ง ฉุดงบฯไตรมาส 3/61 พลิกขาดทุนมาที่ 12.86 ลบ. จากปีก่อนกำไร 27.74 ลบ. ขณะที่งวด 9 เดือน มีผลกำไรลดลง 67.56% เหลือ 28.35 ลบ. จากปีก่อนกำไร 87.38 ลบ.
15 พ.ย. 2561

บริษัท เอบิโก้ โฮลดิ้งส์ จำกัด (มหาชน) หรือ ABICO รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานในไตรมาสดังล่าวพลิกขาดทุน เนื่องจาก ต้นทุนขายและบริการเพิ่มขึ้นจากงวดเดียวกันเมื่อปีก่อน 38.35 ล้านบาท หรือคิดเป็น 30.74% โดยการเพิ่มขึ้นของต้นทุนขายและบริการ เป็นไปตามปริมาณยอดขายที่เพิ่มขึ้น รวมถึงค่าเสื่อมราคาที่เพิ่มขึ้นจากการลงทุนในเครื่องจักรเพื่อปรับปรุงประสิทธิภาพการผลิต และเพื่อให้ลดต้นทุนการผลิตในอนาคต รวมถึงการรองรับปริมาณการผลิตที่เพิ่มขึ้นในอนาคต